A BIZOTTSÁG HATÁROZATA
(2008. április 8.)
a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 1348/2000/EK tanácsi rendelet alapján az átvevő intézmények kézikönyvének és a kézbesíthető iratok gyűjteményének elfogadásáról szóló 2001/781/EK határozat módosításáról
(az értesítés a C(2008) 1259. számú dokumentummal történt)
(2008/541/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló, 2000. május 29-i 1348/2000/EK tanácsi rendeletre (1) és különösen annak 17. cikke a) pontjára,
az 1348/2000/EK rendelet 18. cikke szerint létrehozott bizottsággal folytatott konzultációt követően,
mivel:
(1)
Az 1348/2000/EK rendelet végrehajtása érdekében szükséges volt az említett rendelet 2. cikke értelmében kijelölt átvevő intézményekre vonatkozó információkat tartalmazó kézikönyv összeállítása és közzététele. E kézikönyv a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló, 1348/2000/EK tanácsi rendelet alapján az átvevő intézmények kézikönyvének és a kézbesíthető iratok gyűjteményének elfogadásáról szóló, 2001. szeptember 25-i 2001/781/EK bizottsági határozat (2) I. mellékletében található.
(2)
Az 1348/2000/EK rendelet 2. cikkének (4) bekezdése értelmében a Bizottságnak megküldött tájékoztatás módosításait követően szükséges a kézikönyv módosítása.
(3)
A 2001/781/EK határozatot ezért ennek megfelelően módosítani kell,
ELFOGADTA EZT A HATÁROZATOT:
Egyetlen cikk
A 2001/781/EK határozat I. mellékletében az átvevő intézményekre vonatkozó információkat tartalmazó kézikönyv e határozat mellékletével összhangban módosul.
Ennek a határozatnak a tagállamok a címzettjei.
Kelt Brüsszelben, 2008. április 8-án.